Mai mulţi protestatarii au aruncat cu suluri de hârtie igienică înspre sediul PSD. Gestul nu a rămas netaxat de către jandarmi, unul dintre protestatari fiind amendat.

Alţi doi manifestanţi au fost duşi la secţie după ce au refuzat să se legitimeze.

Bărbatul amendat a precizat că a primit o amendă de 300 de lei, după ce miercuri seară, când a aruncat cu suluri de hârtie igienică în sediul Guvernului, amenda a fost mai mare, de 350 de lei, informează news.ro.

La sediul PSD, manifestanţii au scandat "Ruşine!" şi "PSD - Ciuma Roşie!". şi "Hoţii!", "Cuib de hoţi şi de mafioţi", huiduind. De asemenea, au scandat şi împotriva liderului PSD, Liviu Dragnea.

Protestatarii au avut drapele şi pancarte şi în Piaţa Victoriei au scandat „Hoţii!”, „CCR - Sluga PSD” şi „Pilonul ll nu e pentru voi”, „PSD - ciuma roşie” şi „Nu vrem să fim o naţie de hoţi”.